open-index/open-wikipedia-markdown huggingface dataset:
Ռենատո Շտեֆեն

**Ռենատո Շտեֆեն** (, ), շվեյցարացի ֆուտբոլիստ, «Լուգանո» ակումբի և Շվեյցարիայի հավաքականի վինգեր:

## Ակումբային կարիերա
Շտեֆենը «Թուն» ակումբի սան է, որի կազմում խաղացել է 2012-2013 թվականներին: 2012 թվականի սեպտեմբերի 2-ին «Սերվետի» դեմ խաղում նշել է նորամուտը ազգային առաջնությունում։  Նույն թվականի հոկտեմբերի 6-ին «Գրասհոպերի» դեմ խաղում խփել է իր առաջին գոլը «Թունի» կազմում։ 

2013 թվականի հուլիսի 1-ին 500 հազար եվրոյի դիմաց տեղափոխվել է «Յանգ Բոյզ»։  «Յանգ Բոյզի» կազմում 2014/15 մրցաշրջանում դարձել է Շվեյցարիայի առաջնության արծաթե մեդալակիր։  Հանդես գալով «Յանգ Բոյզում»՝ կարողացել է 11 հանդիպում անցկացնել եվրագավաթներում։  2014 թվականի հուլիսի 31-ին կիպրական «Էրմիս» ակումբի դեմ Եվրոպայի լիգայի որակավորման երրորդ փուլի խաղում նշել է իր նորամուտը եվրագավաթներում։  Իսկ արդեն օգոստոսի 7-ին «Էրմիսի» դեմ պատասխան խաղում խփել է առաջին գոլը եվրագավաթներում։ 

2016 թվականի հունվարի 12-ին տեղափոխվել է «Բազել»։  2017/18 մրցաշրջանում Շտեֆենը տեղափոխվել է Բունդեսլիգայի «Վոլֆսբուրգ» ակումբ՝ ակումբի հետ պայմանագիր կնքելով մինչև 2021 թվականը։

## Միջազգային կարիեր
2015 թվականի հոկտեմբերի 9-ին Եվրոպայի 2016 թվականի առաջնության ընտրական փուլի Սան Մարինոյի հավաքականի դեմ խաղում նշել է իր նորամուտը Շվեյցարիայի գլխավոր հավաքականում։  2023 թվականի մարտի 25-ին ֆուտբոլի Եվրոպայի 2024 թվականի առաջնության որակավորման փուլի առաջին՝  Բելառուսի հավաքականի դեմ խաղում հեթ-տրիկ է ձևակերպել։

## Ձեռքբերումներ
; «Յանգ Բոյզ»
* Շվեյցարիայի առաջնության արծաթե մեդալակիր - 2014/15
; «Բազել»
* Շվեյցարիայի չեմպիոն (2) - 2015/16, 2016/17
* Շվեյցարիայի գավաթակիր - 2016/17

## Ծանոթագրություններ

## Արտաքին հղումներ
* Ֆուտբոլիստի էջը fussballdaten.de կայքում
* Ֆուտբոլիստի էջը kicker.de կայքում

Կատեգորիա:Բազելի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Յանգ Բոյզի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:Շվեյցարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի հարձակվողներ
Մարտին Դուբրավկա

**Մարտին Դուբրավկա** (, ), սլովակ ֆուտբոլիստ, «Նյուքասլ Յունայթեդ» ակումբի և Սլովակիայի ազգային հավաքականի դարպասապահ: Եվրոպայի երկու առաջնությունների մասնակից (2020, 2024)։

## Ակումբային կարիերա
Ֆուտբոլիստի նորամուտը «Ժիլինայի» կազմում կայացել է «Դուբնիցայի» դեմ տնային խաղում 2009 թվականի մայիսի 26-ին։ Հաջորդ մրցաշրջանում նա 26 հանդիպում է անցկացրել Ցորգոն լիգայում, իսկ մրցաշրջանի վերջում թիմի հետ դարձել չեմպիոն։ Դարձել է  «Ժիլինայի» առաջին դարպասապահը Դուշան Պերնիշի հեռանալուց հետո։ Չեմպիոնների լիգայում մասնակցել է խմբային փուլի բոլոր 6 հանդիպումներին։ Փլեյ-օֆֆ փուլում Պրահայի «Սպարտայից» ոչ մի գնդակ բաց չի թողել։

2016 թվականի հուլիսին տեղափոխվել է Լիբերեցի «Սլովան»: Դրանից մեկ տարի անց Դուբրավկան դարձել է Պրահայի «Սպարտայի» ֆուտբոլիստ։

Հունվարի 31-ին Պրահայի «Սպարտան» դարպասապահին վարձավճարով ուղարկել է «Նյուքասլ Յունայթեդ», որը մրցաշրջանի ավարտից հետո գնել է Դուբրավկային՝ նրա հետ պայմանագիր կնքելով մինչև 2022 թվականը։

2022 թվականի սեպտեմբերին ֆուտբոլիստը վարձավճարով միացել է «Մանչեսթեր Յունայթեդին»: Շուտով ֆուտբոլիստն իր համար ընտրել է «31» խաղային համարը ակումբում: Ակումբի կազմում իր նորամուտը նշել է 2022 թվականի նոյեմբերի 10-ին «Աստոն Վիլլայի» դեմ Անգլիական ֆուտբոլային լիգայի գավաթի խաղում: 2023 թվականի հունվարի 1-ից հետ է կանչվել վարձակալությունից։

Չնայած վարձակալությունից վերադառնալուն, 2023 թվականի փետրվարին նա դարձել է Անգլիայի ֆուտբոլային լիգայի գավաթակիր «Մանչեսթեր Յունայթեդի» հետ, որը եզրափակչում հաղթել է հենց «Նյուքասլին», քանի որ այս մրցաշարում երկու հանդիպում էր անցկացրել մանկունիացիների կազմում:

## Կարիերան հավաքականում
Հանդես է եկել Սլովակիայի պատանեկան և երիտասարդական հավաքականներում: Հիմնական հավաքական առաջին անգամ հրավիրվել է Իռլանդիայի դեմ խաղի համար։ Սակայն այդ խաղում Դուբրավկան խաղադաշտ դուրս չի եկել։

## Անձնական կյանք
2021 թվականի մարտին ծնվել է Դուբրավկայի և Լյուսիայի առաջնեկը։

## Ձեռքբերումներ
; «Ժիլինա»
* Սլովակիայի չեմպիոն (2) - 2009/10, 2011/12
* Սլովակիայի Սուպերգավաթակիր - 2010

; «Մանչեսթեր Յունայթեդ»
* Անգլիայի ֆուտբոլային լիգայի գավաթակիր - 2022/23

## Ծանոթագրություններ

## Արտաքին հղումներ
* Ֆուտբոլիստի էջը «Մանչեսթեր Յունայթեդի» պաշտոնական կայքում
* Ֆուտբոլիստի էջը Սլովակիայի ֆուտբոլային միության կայքում
 
Կատեգորիա:Անգլիայի լեգեոներ ֆուտբոլիստներ
Կատեգորիա:Էսբյերգի ֆուտբոլիստներ
Կատեգորիա:Ժիլինայի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Սլովան Լիբերեցի ֆուտբոլիստներ
Կատեգորիա:Սպարտա Պրահայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Լյուբոմիր Տուպտա

**	Լյուբոմիր Տուպտա** (, ), սլովակ ֆուտբոլիստ, «Սլովան» ակումբի և Սլովակիայի հավաքականի հարձակվող։  2024 թվականի Եվրոպայի առաջնության մասնակից։

## Ակումբային կարիերա
Տուպտան «Սլովան» (Սաբինով), «Տատրան» և իտալական «Կատանիա» ու «Էլլաս Վերոնա» ակումբների սան է: 2017 թվականի դեկտեմբերի 23-ին «Ուդինեզեի» դեմ խաղում նշել է իր նորամուտը նշեց իտալական Ա Սերիայում «Էլլաս Վերոնայի» կազմում։  Մրցաշրջանի ավարտից հետո ակումբը անցել է իտալական սերիա Բ, սակայն ֆուտբոլիստը մնացել է թիմում: 2018 թվականի դեկտեմբերի 28-ին «Չիտադելլայի» դեմ խաղում Լյուբոմիրը խփել է իր առաջին գոլը «Էլլաս Վերոնայի» կազմում։ 

2020 թվականին Տուպտան վարձավճարով տեղափոխվել է Կրակովի «Վիսլա»։  Փետրվարի 23-ին"«Կորոնայի» դեմ խաղում նշել է իր նորամուտը լեհական Էքստրակլասում։  Փետրվարի 29-ին Պլոցկի «Վիսլայի» դեմ խաղում Լյուբոմիրը խփել է իր առաջին գոլը «Վիսլայի» կազմում։ 

2020 թվականի ամռանը Տուպտան վարձավճարով տեղափոխվել է «Ասկոլի»։  Հոկտեմբերի 20-ին «Ռեջինայի» դեմ խաղում նշել է իր նորամուտը նոր թիմի կազմում։  2021 թվականի սկզբին Լյուբոմիրը վարձավճարով տեղափոխվել է շվեյցարական «Սյոն»։  Փետրվարի 13-ին «Սանկտ Գալենի» դեմ խաղում նշել է իր նորամուտը շվեյցարական Սուպերլիգայում։  2021 թվականի ամռանը Տուպտան վարձավճարով միացել է Լիբերեցի «Սլովանին»։  Օգոստոսի 22-ին Չեսկե-Բուդեյովիցեի «Դինամոյի» դեմ խաղում նշել է իր նորամուտը Գամբրինուս լիգայում։  Սեպտեմբերի 18-ին «Մլադա Բոլեսլավի» դեմ խաղում Լյուբոմիրը խփել է իր առաջին գոլը «Սլովանի» կազմում։ 

2022 թվականին Տուպտան պայմանագիր է կնքել «Պեսկարա» ակումբի հետ։  Սեպտեմբերի 4-ին «Ավելինոյի» դեմ խաղում նշել է իր նորամուտը նոր ակումբում։  2023 թվականի սկզբին Լյուբոմիրը վարձավճարով վերադարձել է «Սլովան», իսկ վարձակալության ավարտից հետո ակումբը գնել է ֆուտբոլիստի տրանսֆերը։

## Միջազգային կարիերա
2023 թվականին Լիխտենշտայնի հավաքականի դեմ Եվրոպայի 2024 թվականի առաջնության ընտրական խաղում Տուպտան նշել է իր նորամուտը Սլովակիայի հավաքականի կազմում։

## Ծանոթագրություններ

 
Կատեգորիա:Ասկոլիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կատանիայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պեսկարայի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Սլովան Լիբերեցի ֆուտբոլիստներ
Կատեգորիա:Սյոնի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Մարտոն Դարդաի

**Մարտոն Դարդաի** (, ), գերմանացի և հունգարացի ֆուտբոլիստ, «Հերտա» ակումբի և Հունգարիայի հավաքականի պաշտպան։  2024 թվականի Եվրոպայի առաջնության մասնակից։

## Ակումբային կարիերա
Հանդես է եկել գերմանական «Զեբուրգեր» և «Վիլմերսդորֆ» ակումբների երիտասարդական թիմերում, իսկ 2012 թվականին դարձել է Բեռլինի «Հերտա» ակումբի խաղացող։  2020 թվականի նոյեմբերի 7-ին նշել է իր նորամուտը «Հերտայի» հիմնական կազմում՝ փոխարինելով Դեդրիկ Բոյատային «Աուգսբուրգի» դեմ գերմանական Բունդեսլիգայի խաղում։

## Անձնական կյանք
Մարտոնը հունգարացի ֆուտբոլիստ և ֆուտբոլային մարզիչ Պալ Դարդաիի որդին է, «Հերտայի» խաղացողներ Պալկո Դարդաիի և Բենցե Դարդաիի եղբայրը: Մարտոնի պապը՝ Պալ Դարդաի ավագը, նույնպես եղել է պրոֆեսիոնալ ֆուտբոլիստ և ֆուտբոլային մարզիչ։

## Կարիերան հավաքականում
Հանդես է եկել Գերմանիայի մինչև 16, մինչև 17 և մինչև 19 տարեկանների հավաքականներում։

2024 թվականի մայիսի 14-ին Դարդաին ընդգրկվել է Եվրո-2024-ի Հունգարիայի հավաքականի կազմում։ Մրցաշարում թիմի մեկնարկային խաղի 79-րդ րոպեին փոխարինել է  Աթիլա Սալաիին, երբ Մագյարները Քյոլնում 3:1 հաշվով հաղթեցին Շվեյցարիային: Հունիսի 19-ին նա մեկնարկային կազմում դաշտ է դուրս եկել իր հայրենի երկրի՝ Գերմանիայի դեմ խաղում, որն ավարտվել է 2:0 հաշվով պարտությամբ Շտուտգարտում: Հունիսի 23-ին Շոտլանդիայի դեմ Ա խմբի երրորդ խաղում նա կրկին դուրս է եկել  մեկնարկային կազմում՝ խաղալով 74 րոպե, ինչից հետո նրան փոխարինել է Սալաին.։

## Ծանոթագրություններ

## Արտաքին հղումներ
* Ֆուտբոլիստի էջը DFB.de կայքում 
* Ֆուտբոլիստի էջը Kicker.de կայքում 

 
Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Dukascopy Bank

**Dukascopy Bank**, շվեյցարական առցանց բանկ, որը տրամադրում է առցանց և բջջային առևտրի, բանկային և ֆինանսական ծառայություններ: Գլխամասային գրասենյակը գտնվում է Ժնևում (Շվեյցարիա), այն ունի նաև գրասենյակներ Ռիգայում Տոկիոյում և Մոսկվայում։ Ունի ավելի քան 300 աշխատակիցներ:

Dukascopy Bank-ը տրամադրում է առցանց և շարժական առևտրի ծառայություններ, ներառյալ արտարժույթը, CFD-ները բաժնետոմսերի, մետաղների, ապրանքների, ինդեքսների, կրիպտոարժույթների և երկուական օպցիոնների համար: Dukascopy Bank-ն առաջարկում է նաև ընթացիկ հաշիվների, էլեկտրոնային բանկինգի և կրեդիտ քարտի ծառայություններ:

## Կանոնակարգ
Dukascopy Bank-ը կարգավորվում է Շվեյցարիայի ֆինանսական շուկայի վերահսկողության մարմնի (FINMA) կողմից և՛ որպես բանկ, և՛ որպես արժեթղթերի դիլեր:  Այն ունի երեք դուստր ընկերություններ՝ Dukascopy Europe IBS AS՝ արտոնագրված բրոքերային ընկերություն, որը հիմնված է Ռիգայում,  Dukascopy Japan՝ Type-1 լիցենզավորված բրոքեր, որը գտնվում է Տոկիոյում և SIA Dukascopy Payments՝ եվրոպական արտոնագրված վճարում և էլ. դրամական ընկերություն, որը հիմնադրվել է Ռիգայում: 

Dukascopy Bank-ը Շվեյցարիայի բանկիրների ասոցիացիայի անդամ է 2012 թվականից։

## Պատմություն
2004 թվականին Անդրե Դուկան իր գործընկեր Վերոնիկա Դուկայի հետ ստեղծել է շվեյցարական Dukascopy բրոքերային ընկերությունը։ 2006 թվականին Dukascopy-ն գործարկել է իր ECN-ը՝ SWFX Swiss Forex Marketplace-ը: 

2014 թվականի օգոստոսին Ցյուրիխ կանտոնի շրջանային դատարանը հաստատել է երեք ներդրումային մենեջերների դատավճիռը, ովքեր մեղավոր էին ճանաչվել 2012 թվականին՝ Dukascopy-ի հարթակի միջոցով հաճախորդների միջոցները յուրացնելու համար։ Թեև Dukascopy-ի դեմ քրեական մեղադրանք չի առաջադրվել, բանկին հանձնարարվել է 775,000 ֆրանկ անօրինական շահույթից հանել: 

2015 թվականի հունվարին Dukascopy Bank SA-ն ձեռք է բերել Alpari Japan KK, Tokyo (Alpari Group-ի դուստր ձեռնարկություն) 100%-ը:  Միևնույն ժամանակ, Dukascopy-ն այլ բրոքերների հետ միասին քարոզչություն էր իրականացնում շվեյցարական ներդրումային շուկայի ապակարգավորման համար:

## Ծանոթագրություններ

Կատեգորիա:Առցանց բրոքերներ
Կատեգորիա:Արտարժույթի փոխանակման ընկերություններ
Կատեգորիա:Շվեյցարական ընկերություններ
Կատեգորիա:Շվեյցարիայի բանկեր
Կատեգորիա:Շվեյցարիայի ֆինանսական ծառայություններ մատուցող ընկերություններ
Կատեգորիա:Ֆինանսական ածանցյալ առևտրային ընկերություններ
Նոա Օկաֆոր

**Նոա Արինզեչոկվու Օկաֆոր** (, ), շվեյցարացի ֆուտբոլիստ, իտալական «Միլան» ակումբի և Շվեյցարիայի հավաքականի հարձակվող:

## Ակումբային կարիերա
Բինինգենի բնիկ Նոան սկսել է ֆուտբոլ խաղալ տեղի «Արիսդորֆ» թիմի կազմում 2008 թվականին։  2009 թվականին դարձել է «Բազելի» երիտասարդական ակադեմիայի խաղացող։ 2018 թվականի հունվարի 31-ին կնքել է իր առաջին պրոֆեսիոնալ պայմանագիրը ակումբի հետ։ 2018 թվականի մայիսի 19-ին նշել է իր նորամուտը «Բազելի» հիմնական կազմում «Լյուցեռն» ակումբի դեմ խաղում։ 2018 թվականի հուլիսի 28-ին խփել է իր առաջին գոլը «Բազելի» կազմում «Քսամաքսի» դեմ խաղում։

2020 թվականի հունվարի 31-ին տեղափոխվել է ավստրիական «Ռեդ Բուլ» (Զալցբուրգ)  ակումբ.

## Կարիերան հավաքականում
Հանդես է եկել Շվեյցարիայի մինչև 15, մինչև 17, մինչև 18, մինչև 19 և մինչև 21 տարեկանների հավաքականներում։

2019 թվականի հունիսի 9-ին իր նշել է նորամուտը Շվեյցարիայի գլխավոր հավաքականի կազմում Անգլիայի հավաքականի դեմ խաղում։ 

2022 թվականի նոյեմբերին ընդգրկվել է Շվեյցարիայի հավաքականի հայտացուցակում Կատարում կայանալիք աշխարհի առաջնության համար։

## Վիճակագրություն
### Ակումբային վիճակագրություն
*2023 թվականի ապրիլի 16-ի դրությամբ*

### Վիճակագրությունը հավաքականում
*2023 թվականի մարտի 28-ի դրությամբ*

## Ձեռքբերումներ
;«Բազել»
* Շվեյցարիայի գավաթակիր - 2018/19
;«Ռեդ Բուլ» (Զալցբուրգ)
* Ավստրիայի չեմպիոն(4) - 2019/20, 2020/21, 2021/22, 2022/23
* Ավստրիայի գավաթակիր (3) - 2019/20, 2020/21, 2021/22

## Ծանոթագրություններ

## Արտաքին հղումներ
* Ֆուտբոլիստի էջը «Ռեդ Բուլ Զալցբուրգի» կայքում

 
Կատեգորիա:Բազելի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:Շվեյցարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի հարձակվողներ
Կատեգորիա:Նապոլիի ֆուտբոլիստներ
Կատեգորիա:Լիդս Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Իգոր Վեկիչ

**Իգոր Վեկիչ** (, ), սլովենացի ֆուտբոլիստ, «Վայլե» ակումբի և Սլովենիայի հավաքականի դարպասապահ։

## Ակումբային կարիերա
Վեկիչը «Տրիգլավ» և «Բրավո» ակումբների սան է։  2017 թվականի օգոստոսի 5-ին «Ռոգաշկայի» դեմ խաղում նշել է իր նորամուտը Սլովենիայի երկրորդ լիգայում։ 2019 թվականին Իգորն օգնել է ակումբին անցնել էլիտա։ Օգոստոսի 9-ին «Ալյումինիի» դեմ խաղում նշել է իր նորամուտը Սլովենիայի առաջնությունում։ 2021 թվականի ամռանը Վեկիչը վարձավճարով տեղափոխվել է պորտուգալական «Պասուշ դե Ֆերեյրա»։ Պորտուգալիայի գավաթի խաղարկության «Բոավիշտայի» դեմ խաղում Իգորը նշել է նորամուտը հիմնական կազմում: 2022 թվականի մայիսի 8-ին «Սանտա Կլարայի» դեմ խաղում նշել է իր նորամուտը Սանգրիշ լիգայում։

2023 թվականին Վեկիչը տեղափոխվել է դանիական «Վայլե»։  Սեպտեմբերի 6-ին Դանիայի գավաթի «Սյոններյյուսկի»  դեմ խաղում Իգորը նորամուտը նշեց հիմնական կազմում։

## Միջազգային կարիերա
2015 թվականին Սլովենիայի պատանեկան հավաքականի կազմում Վեկիչը Բուլղարիայում մասնակցել է Եվրոպայի պատանեկան առաջնությանը: Մրցաշարում նա եղել է պահեստային և խաղադաշտ դուրս չի եկել։ 

2021 թվականին Վեկիչը Սլովենիայի երիտասարդական հավաքականի կազմում Հունգարիայում և Սլովենիայում մասնակցել է Եվրոպայի երիտասարդական առաջնությանը: Մրցաշարում մասնակցել է Իսպանիայի, Չեխիայի և Իտալիայի հավաքականների դեմ խաղերին։

2024 թվականի հունվարին Վեկիչը նշել է իր նորամուտը Սլովենիայի ազգային հավաքականում՝ ԱՄՆ-ի հավաքականի դեմ ընկերական խաղում։

## Ծանոթագրություններ

 
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պասուշ դե Ֆերեյրայի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Տուհալայի վհուկի ջրհոր

**Տուհալայի վհուկի ջրհորը ** (), կարստային աղբյուր Էստոնիայի Հարյումաա նահանգի Կոսե շրջանում, որը հեղեղվում է հորդառատ անձրևներից հետո:

Աղբյուրը ունի 2,4 մ խորություն և գտնվում է «Տուհալայի Բնական Կենտրոն» կարստային տարածքում, որը ամենամեծն է Էստոնիայում (188 հա): Գարնանային հորդացումների ժամանակ այն մակերևույթ է նետում մինչև 100 լիտր ջուր վայրկյանում («եռում է»), այս երևույթը կարող է տևել մինչև երեք շաբաթ, սակայն չի կրկնվում ամեն տարի: Ճահճային ծագման պատճառով ջրի գույնը կարող է ունենալ շագանակագույն երանգ։

Դարեր շարունակ այն եղել է հեթանոսների պաշտամունքի առարկա:

Էստոնական ֆոլկլորի մեջ ասվում է, որ երևույթը առաջանում է վհուկների կողմից, որոնք գետնի տակ մտրակում են միմյանց:  2012 թվականին Տուհալայի վհուկի ջրհորը ճանաչվել է որպես «Էստոնիայի Հրաշալիք»:

## Ծանոթագրություններ
Կրիվից

**Կրիվից** (գերմաներեն՝ *Crivitz.*), քաղաք Գերմանիայի Մեկլենբուրգ-Արևմտյան Պոմերանիա երկրամասի Լյուդվիգսլուստ-Պարխիմ շրջանում։ Ընկած է այդ երկրամասի վարչական կենտրոնից՝ Շվերինից 18 կիլոմետր դեպի արևելք։ Ամերիկյան Վիսկոնսին նահանգի Կրիվից քաղաքի հիմնադիրն այն անվանել է իր հայրենի քաղաք Կրիվիցի անունով: Գերմանիայի Կրիվիցը բարեկամական կապ է հաստատել Արևելյան Սասեքսի Սիֆորդ քաղաքի հետ: Մերձակայքում է գտնվում Բառնիներ Զեե / Barniner See լիճը։

## Բնակչություն

Բնակչության թվաքանակը նշվել է տվյալ տարվա դեկտեմբերի 31-ի դրությամբ:

## Քաղաքի անվանի որդիներն ու դուստրերը
* Կուրտ Դունկելման (1906–1983), նավաշինարար
* Լուտց Դետման (ծնվ. 1961), գրող
* Քրիստոֆ Շուլցե (ծնվ. 1965), քաղաքական գործիչ (BVB/FW)
* Հայկո Մաթիաս Ֆյորստեր / Heiko Mathias Förster (ծնվ. 1966), դիրիժոր, 1999 - 2006 թթ. ղեկավարել է Մյունխենի սիմֆոնիկ նվագախումբը / Munich Symphony Orchestra 

### Սպորտ
* Կառլա Ռոֆայս (ծնված 1958), վոլեյբոլիստ, թիմային արծաթե մեդալակիր 1980 թվականի ամառային օլիմպիական խաղերում
* Տորստեն Շմից (ծն. 1964), բռնցքամարտի մարզիչ և նախկին սիրողական բռնցքամարտիկ
* Արմին Կրեմեր (ծնված 1968 թ.), մրցարշավորդ
* Մաթիաս Բրայթկրոյց (ծնված 1971), ֆուտբոլիստ, խաղացել է 266 խաղ
* Քևին Վյոլբերթ / Kevin Wölbert (ծնված 1989 թ.), ավտոմրցարշավորդ

## Համայնքի կազմում գտնվող գյուղեր
* Ավգուստենհոֆ / Augustenhof
* Բադեգով / Badegow
* Բաստհորսթ / Basthorst
* Գյեդեբեն / Gädebehn
* Քլադով / Kladow
* Մուխելվից / Muchelwitz
* Ռադեփոլ / Radepohl
* Վեսին / Wessin

## Պատկերասրահ

Crivitz Postkarte 1913.jpg|1913 թ. բացիկ՝ կրիվիցյան տեսարանով
Gädebehn Warnow 2009-04-16 002.jpg|Վառնով գետը Գյեդեբենի մերձակայքում
Basthorst Schloss 2009-04-16 002.jpg|Բաստհորթի ամրոցը
Crivitz Kirche 2008-07-26 003.jpg|Եկեղեցին
Crivitz Kriegerdenkmal 1914-18 Figur (1).jpg|Հուշարձան՝ առաջին աշխարհամարտի զոհերի հիշատակին


## Ծանոթագրություններ

## Գրականություն
* Wolfgang Niemann: *Ortsfamilienbuch Kirchspiel Wessin bei Crivitz (Mecklenburg) 1758-1909. Die Familien der Orte Bülow, Müggenburg, Radepohl und Wessin.* Weißenthurm: Cardamina 2018; ISBN 978-3-86424-401-8

## Արտաքին հղումներ
* Amt Crivitz
* BStU, Themenbeitrag: ''Der Stasi-Bunker am „Waldschlößchen“''
* http://www.ndr.de/fernsehen/sendungen/nordmagazin/Im-geheimen-Stasi-Bunker-bei-Crivitz,nordmagazin26836.html  | wayback=20150418175320 | text=NDR-Beitrag vom 17. Dezember 2014 über das Waldschlösschen

Կատեգորիա:1300 հիմնադրումներ Եվրոպայում
Կատեգորիա:1300-ականներին հիմնադրված բնակավայրեր
Կատեգորիա:Գերմանիայի քաղաքներ
Կոշու (խաղող)

**Կոշու** (, )՝ ճապոնական խաղողի տեսակ, որն օգտագործվում է սպիտակ գինիների արտադրության համար։

Խաղողի այս տեսակը պատկանում է արևելաասիական խմբին։ Առաջին անգամ նկարագրվել է Ճապոնիայում 1186 թվականին։ Մինչև 19-րդ դարի կեսերը օգտագործվել է որպես սեղանի տեսակ։ Ներկայումս այն հիմնականում տեխնիկական գինու տեսակ է Ճապոնիայի շատ գինեգործական շրջաններում։ Կոշուն տնկվում է ամբողջ երկրում, բացառությամբ Հոկայդոյի։ Կան սպիտակ, վարդագույն, սև հատիկների տեսակներ։ Կոշուն՝ բարձր բերքատվությամբ տեսակ է՝ խոշոր, կլոր դասական վարդագույն հատիկներով։

## Հղումներ
* http://japanesedolls.ru/index/0-302
* http://www.japantimes.co.jp/life/2011/06/10/food/koshu-wine-gets-uncorked-abroad/#.VeaksH3MaM9
* http://vinograd.info/pyblikacii/stati/vinogradarstvo-yaponii-ch.1.html

Կատեգորիա:Ճապոնական մրգեր
Սանգայ

**Սանգայ**  ( ), գործող ստրատոհրաբուխ Էկվադորում:

Գտնվում է Անդերի արևելյան մասում։  Ծովի մակարդակից բարձրությունը 5230 մ է: Ունի երեք խառնարան : Գիտնականները կարծում են, որ հրաբուխը առաջացել է մոտավորապես 14 000 տարի առաջ։

Գրանցված առաջին ժայթքումը տեղի է ունեցել 1628 թվականին: Սկսած 1934 թվականից՝ հրաբուխը հաճախակի է ժայթքել։ 2020 թվականի սեպտեմբերի 20-21-ին տեղի են ունեցել մի շարք խոշոր ժայթքումներ, որոնց արդյունքում մինչև 12,2 կմ բարձրության վրա մոխիր է նետվել, եղել են նաև լավայի մեծ արտանետումներ: Սանգայի վերջին ակտիվությունը գրանցվել է 2021 թվականի ապրիլի 14-ից մինչև ապրիլի 20-ը։

Հրաբուխը գտնվում է Սանգայ ազգային պարկի տարածքում:

## Տես նաև

Սանգայ ազգային պարկ

## Ծանոթագրություններ

## Գրականություն
*  (in Spanish)
* 
* 

## Արտաքին հղումներ
* National Geographic: Collecting Clues to Solve a Volcanic Mystery
* 
* Sangay Volcano Erupts, Turns Day to Night in Ecuador - Sept. 20, 2020
* 
* 
* 

Կատեգորիա:Էկվադորի լեռներ
Կատեգորիա:Ստրատոհրաբուխներ
Կատեգորիա:Ակտիվ հրաբուխներ
Կատեգորիա:Էկվադորի հրաբուխներ
Baskin-Robbins

**Baskin-Robbins-ը** պաղպաղակի և տորթերի մասնագիտացված խանութների ամերիկյան միջազգային ցանց է, որը պատկանում է Inspire Brands-ին: Ներկայումս բազավորված է Մասաչուսեթս նահանգի Կանտոն քաղաքում: Հիմնադրվել է 1945 թվականին Բերթ Բասկինի (1913–1967) և Իրվ Ռոբինսի (1917–2008) կողմից Գլենդելում, Կալիֆորնիա։ Աշխարհում պաղպաղակի մասնագիտացված խանութների ամենամեծ ցանցն է ՝ առրտրական ավելի քան 8000 կետերով.։ Ցանցը խանութներ ունի աշխարհի շուրջ 50 երկրներում։

Ընկերությունը հայտնի է իր «31 համ» կարգախոսով, ըստ որի գնորդը յուրաքանչյուր ամսվա ցանկացած օր կարող է ընտրել տարբեր համեր։ Բասքինն ու Ռոբինսը հայտարարել են, որ մարդիկ պետք է կարողանան անվճար փորձել տարբեր համեր, մինչև գտնեն այն, ինչ ցանկանում են գնել: Սկսած 1945 թվականից՝ ընկերությունը ներկայացրել է ավելի քան 1300 համային տեսականի։

## Baskin-Robbins-ի պատմությունը
Ընկերությունն ստեղծվել է Կալիֆոռնիայի Գլենդել քաղաքում գործած Բերթ Բասկինի և Իրվ Ռոբինսի պաղպաղակի վաճառասրահների միաձուլմամբ։ Բերթ Բասկինը պաղպաղակի մասին իմացել է Երկրորդ համաշխարհային պատերազմի ժամանակ ԱՄՆ բանակում ծառայելիս, իսկ Իրվ Ռոբինսն ամբողջ կյանքում զբաղվել է պաղպաղակի արտադրությամբ ու վաճառքով. դեռևս 1930-ականներին՝ իր պատանեկության տարիներին նա հոր խանութում պաղպաղակի վաճառասեղան էր տնօրինում: Բասկինն ամուսնացել է Ռոբինսի քրոջ՝ Շիրլի Ռոբինսի հետ, և 1948 թվականին նրանք որոշել են միավորել իրենց ընկերությունները մեկում ու այն անվանել «Snowbird» 1953 թվականին Բասկինն ու Ռոբինսն իրենց ընկերությունը վերանվանել են «Baskin-Robbins»: Անվանումն առաջացել է երկու հիմնադիրների ազգանունների կցմամբ։ Ընդ որում՝ ազգանունների հերթականությունը որոշվել է մետաղադրամ նետելով։

## Ծանոթագրություններ

## Արտաքին հղումներ
* 
**  Baskin Robbins Australia
**  Baskin Robbins Japan (The corporate name is “B-R 31 ICE CREAM CO., LTD.“ in Japan.)
** Baskin Robbins Middle East

Կատեգորիա:1948 հիմնադրումներ ԱՄՆ-ում
Կատեգորիա:1948 հիմնադրված ընկերություններ
Կատեգորիա:Ամերիկյան ընկերություններ
Կատեգորիա:Արագ սննդի ցանցեր
Կատեգորիա:Պաղպաղակ
Դեյան Սորեսկու

**Դեյան Քրիստիան Սորեսկուն** (, ), ռումինացի ֆուտբոլիստ, «Ռակուվ» ակումբի և Ռումինիայի ազգային հավաքականի կիսապաշտպան: 2024 թվականի Եվրոպայի առաջնության մասնակից։

## Ակումբային կարիերա
«Պոլիտեխնիկա» (Տիմիշոարա) ակումբի սան է, որի ակադեմիայում հայտնվել է տասը տարեկանում։  2012 թվականին ակումբի լուծարումից հետո Դեյանը տեղափոխվել է ակումբի իրավահաջորդ «Պոլի Տիմիշոարա» ակումբ, որտեղ հանդես է եկել նաև երիտասարդական թիմերում։  16 տարեկանում նա վարձավճարով տեղափոխվել է ռումինական երրորդ դիվիզիոնի «Միլենիում» (Ջարմատա) ակումբ, իսկ 2015 թվականին վերադարձել է «Տիմիշոարա»։

Ակումբի կազմում իր նորամուտը նշել է Լիգա 2-ում 2014-15 մրցաշրջանում, որտեղ թիմը գրավել է առաջին տեղը և դուրս եկել Լիգա 1։  Բարձրագույն դիվիզիոնում Սորեսկուն նորամուտը նշել է 2015 թվականի մայիսի 16-ին «Պետրոլուլի» դեմ արտագնա խաղի ժամանակ, որի 79-րդ րոպեին փոխարինել է լիբերիացի Ալեքս Նեմելիին (2:3)։ Այնուամենայնիվ, Դեյանը չի կարողացել ամրապնդել դիրքը թիմի հիմնական կազմում՝ մեկուկես տարվա ընթացքում Ռումինիայի բարձրագույն դիվիզիոնում անցկացնելով ընդամենը 7 հանդիպում և դառնալով 1 գոլի հեղինակ, ինչից հետո թիմը լքել է 2017 թվականի հունվարին:

2017 թվականի ապրիլին Սորեսկուն պայմանագիր է կնքել տեղական մեկ այլ ակումբի՝ «Ասու Պոլիտեխնիկայի» հետ, որտեղ հաջորդ մեկուկես տարին անցկացրել է երկրորդ դիվիզիոնում՝ որպես հիմնական խաղացող։

2018 թվականի հուլիսին Սորեսկուն միացել է Բուխարեստի «Դինամոյին»։ 2019/20 մրցաշրջանում նա դարձել է «Դինամոյի» լավագույն ռմբարկուն՝ բոլոր մրցաշարերում խփելով 11 գոլ:

## Կարիերան հավաքականում
2019 թվականի մարտին երկու ընկերական հանդիպում է անցկացրել Ռումինիայի երիտասարդական հավաքականի կազմում։ 

2021 թվականի հունիսի 2-ին նշել է իր նորամուտը Ռումինիայի ազգային հավաքականում Վրաստանի դեմ ընկերական խաղում (1:2)։

## Ծանոթագրություններ

 
Կատեգորիա:Դինամո Բուխարեստի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Ֆուտբոլի կիսապաշտպաններ
Ռումի պանիր

**Ռումի պանիր** ( ) Եգիպտոսում պանրի հիմնական տեսակներից մեկն է։Չնայած իր անվանը (Rūmī, բառացի՝ հռոմեական), պանիրը եգիպտական ​​է։ Նրա արմատները կապված են հին եգիպտացիների հետ: Պանիրն ունի սուր հոտ և տարբեր աստիճանի աղիություն՝ կախված հնությունից:

## Նկարագրություն
Ենթադրվում է, որ ռումին առաջացել է հունական կեֆալոտիրի պանրից, սակայն առաջին հայտնի Ռումի պանիրն իրականում հայտնաբերվել է Սակկարայում և ենթադրվում է, որ այն հայտնի է առնվազն մ.թ.ա. 3200 թվականից: Դա Եգիպտոսի հիմնական չոր պանիրն է: Այն պատկանում է նույն ընտանիքին, ինչ Պեկորինո Ռոմանոն և Մանչեգոն: Ռումի պանիրը պատրաստվում է կովի կամ գոմեշի կաթից: Խմորիչներ չեն օգտագործվում: Կաթը բնական է, ամբողջական սերով։ Կարելի է ավելացնել նաև սև պղպեղ: 3-4 ամիս հետո պանիրը ձեռք է բերում ծակոտկեն հյուսվածք և սուր, կծմծան համ: Ռումի պանիրը հնարավոր է գնել 10 կիլոգրամանոց շրջանների տեսքով կամ վակուումային փաթեթավորմամբ, որի դեպքում տարբեր քաշերի պանրի կտորներ են հանդիպում: Մեկ ունցիայի չափաբաժնի մեջ կա 100 կալորիա՝ մոտ 28% հագեցած ճարպերով:

## Նշումներ

## Ծանոթագրություններ

*
*
*
*
*
*
* 
*
*
*

Կատեգորիա:Արաբական խոհանոց
Կատեգորիա:Եգիպտական խոհանոց
Կատեգորիա:Կովի կաթից պանիրներ
Կատեգորիա:Պինդ պանիրներ
Մարշալ Բաղրամյան փողոց (Ստեփանավան)

**Մարշալ Բաղրամյան փողոց**, կենտրոնական փողոց Հայաստանի Լոռու մարզի Ստեփանավան քաղաքում։ Փողոցը սկիզբ է առնում Ստեփան Շահումյանի հուշահամալիրի հարակից հրապարակից և շարժվելով դեպի արևելք, ավարտվում է Աշոտաբերդ թաղամասի մոտ, Վանաձոր-Ստեփանավան մայրուղու (Մ 3 ճանապարհ) սկզբնամասում: Փողոցի հետ հատվում են Հակոբ Մեղապարտ, Պետրոս Դուրյան, Գաբրիել Սունդուկյան, Երիտասարդական և Արևելյան փողոցները: Փողոցից սկիզբ են առնում Պուշկինի, Եկեղեցու, Պիոներների, Վահան Տերյան, Հարությունյան, Աշոտաբերդի և Գործարանների փողոցները: Փողոցը անվանակոչվել է ի պատիվ Խորհրդային Միության մարշալ Հովհաննես Բաղրամյանի։

## Շենքեր և կառույցներ
* №2ա «Յուքոմ» սպասարկման սրահ
* №2ա «Մոբայլ սենթր» խանութ սրահ
* №2ա «Յունիբանկ» («Ստեփանավան» մասնաճյուղ)
* №26 «Տելեկոմ Արմենիա» սպասարկման սրահ
* №67 «Ստեփանավանի №1 հիմնական դպրոց»
* №67ա «Ստեփանավանի №1 վարժարան»
* №77 «Ալֆա-ֆարմ» դեղատուն
* №145 «Էս էյչ ռեզորթ» հյուրանոցային համալիր

## Ծանոթագրություններ

Կատեգորիա:Ստեփանավանի փողոցներ
Ռյոմեն Սուկունա

**Ռյոմեն Սուկունա** () անձնավորություն կամ դև, ում մասին ասում են, որ հայտնվել է Հիդայում կայսեր Նինտոկուի օրոք։ *Նիհոն Շոկի* ամսագիրը հայտնում է, որ նա ավազակ էր, ում սպանել էր Տակեշի Կումա նո Միկոտոն, բայց կան նաև լեգենդներ, որոնք ասում են, որ նա հզոր կլանի ղեկավար էր, ով ոչնչացնում էր թունավոր վիշապներին և տաճարներ հիմնում Գիֆու պրեֆեկտուրայում։

## Նիհոնշոկիի նկարագրություն
Ռյոմեն Սուկունան հայտնվում է կայսր Նինտոկուի կառավարման 65-րդ տարվա ընթացքում «Նիհոն Շոկիում» գրառումում։

Ռյոմեն Սուկունան նկարագրվում է որպես տարօրինակ արտաքինով, ընդհանուր առմամբ ութ վերջույթներով, և դեմքով իր գլխի և՛ առջևի, և՛ հետևի մասում։

## Գիֆու պրեֆեկտուրայի տեղական գիտելիքներ
«Նիկոն Շոկի»-ում Սուկունան նկարագրվում է որպես գող, ով դեմ էր կայսերական կարգերին, սակայն տարբեր լեգենդներ են մնացել Հիդա և Մինո նահանգներում որոնց բովանդակությունները տարբերվում են։ Հիմնական ավանդույթները թվարկված են ստորև.

### Նյու գետի լեգենդը
«Սենկոջիկին» նկարագրում է Կեսասան Սենկոջի տաճարի կառուցումը Շիմոհոյում, Տակայամա։ Նինտոկու կայսրի օրոք Հիդա նահանգում Սուկունա անունով մարդ է եղել, որը դուրս է եկել Յակագոյի ժայռային քարանձավից։ Նա Փրկիչ Քաննոնի մարմնացումն է, ով 18 տարեկան է և երկու կողմից ունի չորս ձեռք և երկու ոտք, և նա հիմնադրել է Սենկոջի տաճարը։ Այս ժամանակ լեռան գագաթին հողի մեջ սարկոֆագ է հայտնաբերվել, և ասվում է, որ այնտեղ հայտնաբերվել է Լոտոս Սուտրայի արձանը։ Նմանապես, Զենկյու-ջի տաճարը Հինմենում, Նյուկավա-Չոն, ասվում է, որ հիմնադրվել է Ռյոմեն Սուկունայի կողմից, և բացի Շաքյամոնի Նյորայի գլխավոր արձանից, այնտեղ առկա է նաև Ռյոմեն Սուկունայի փայտե արձանը։ Ասում են նաև, որ Իզանի դևը՝ Նաանան, սպանվել է Ռյոմեն Սուկունայի կողմից՝ կայսեր հրամանով։

### Շիմոնոյասուի լեգենդ, Սեկի քաղաք
Համաձայն «Շինսեն Մինոշի» լեռան Դաինիչի Նիչիրյուհոջի տաճարի մասին լեգենդի, Հիդա նահանգում ապրող չորս ձեռքերով մի օտարերկրացի հնազանդեցրել է Տակասավա լեռան թունավոր վիշապին։

Բացի այդ, Հիդայի ողջ տարածքում կան Հաչիմանի սրբավայրեր, որոնք, ինչպես ասում են, կառուցել է Տակեշիկումա նո Միկոտոն, ով հաղթել է Ռյոմեն Սուկունային։

## Լեգենդներ
Լեգենդները, եթե դրանք նույնիսկ համահունչ են «Նիհոնշոկիի» նկարագրություններին, ասում են, որ Ռյոմեն Սուկունան պարզապես ավազակ չէր, այլ Հիդայի հզոր կլանի ղեկավար էր, ով վարձկան էր կառավարական բանակի համար։ Մյուս կողմից, նա նաև կատարել է տեղական հերոսներին վայել գործողություններ, ինչպիսիք են վիշապների սպանությունները և չար ոգիների քշելը կամ տաճարների կառուցումը։

Այնուամենայնիվ, լեգենդներից շատերը գրվել են Էդո ժամանակաշրջանից հետո։ Նույնիսկ եթե Էդո ժամանակաշրջանի հավատալիքները հիմնված էին ավանդական բանահյուսության վրա, հավանականություն քիչ է, որ *«Նիհոնշոկիում»* հայտնված Ռյոմեն Սուկունան կապ է ունեցել տաճարների հիմնադրման հետ։

## Պատմական փաստեր
Ըստ *Նիչիրյուհո-ջի* Տաճարի մասին լեգենդի՝ Սուկունան կրում էր զրահ էր և իր չորս ձեռքում պահում էր հալբերդ, թիթեղյա ձեռնափայտ, կացին և ութանկյուն նոճի ձեռնափայտ, և ասվում է, որ նա հերոս էր, ով փրկել էր երկիրը։ Ասվում է, որ Տակեֆուրիկումա նո Միկոտոն, ով սպանել է Սուկունային, եղել է ռազմական հրամանատար, ով ակտիվ է եղել կայսրուհի Ջինգուի և Օջին կայեր օրոք։

## Ծանոթագրություններ
Մենենգաի

**Մենենգաի խառնարան** (մասաի լեզվից թարգմանած՝ նշանակում է *դիակների վայր*), Քենիայի Մեծ Ռիֆտ հովտում գտնվող հսկայական վահանաձև հրաբուխ, որ ունի աշխարհի ամենամեծ կալդերաներից մեկը: Դա ամենամեծ հրաբխային կալդերան է Քենիայում և մեծությամբ երկրորդը Աֆրիկայում: Հրաբխային հարուստ հողերը պարարտացնում են հրաբխի հարևանությամբ ընկած գյուղատնտեսական տարածքները: Խառնարանը գտնվում է Ռիֆտ հովտի հատակին: Հրաբուխը ձևավորվել է մոտավորապես 200 000, իսկ նշանավոր 12 x 8&nbsp;կմ չափսերով կալդերան՝ շուրջ 8000 տարի առաջ։ Կալդերայի հատակը ծածկված է լավայի հետկալդերային բազմաթիվ հոսքերով: Մենենգաի հրաբուխը համարվում է Կրակատաու հրաբխի կալդերայի տիպի ամենալավ պահպանված  կալդերաներից մեկը  աշխարհում: Մենենգաին բավականին քիչ նստվածք ունի կալդերայում, որը սառած լավայի առաջացրած հսկա քարերի և անմատչելի լեռնաշղթաների հաստ զանգված է: Հրաբխային ակտիվությունը շարունակվում է, և  երկրաջերմային էներգիայի արտադրության նպատակով  GDC-  ի հովանու ներքո իրականացվող նախագծի ընթացքը առաջանցիկ փուլում է:

Մենենգաին ընկած է Քենիայի մեծությամբ չորրորդ քաղաքից՝ Նակուրուից  դեպի  հյուսիս:

*Դիակների վայր* անվանումը հրաբուխն ստացել է այն պատճառով, որ 1854 թվականին այս կողմերում արյունալի մարտ է տեղի ունեցել հակամարտող մասաի երկու ցեղերի միջև, և կռվի ժամանակ ու դրանից հետո հարյուրավոր մարտիկների նետել են մոտավորապես 500 մետր խորություն ունեցող, զառիթափ պատերով խառնարանը:

## Տես նաև
* 

## Ծանոթագրություններ

## Արտաքին հղումներ
* 

Կատեգորիա:Քենիայի հրաբուխներ
Լյուիս Մորգան

**Լյուիս Մորգան** (,), շոտլանդացի ֆուտբոլիստ, «Նյու Յորք Ռեդ Բուլզ» ակումբի և Շոտլանդիայի հավաքականի վինգեր։ 2024 թվականի Եվրոպայի առաջնության մասնակից։

## Ակումբային կարիերա
Մորգանը «Ռեյնջերս» և «Սենտ Միրեն» ակումբների սան է։ 2014 թվականի սեպտեմբերի 27-ին «Սելտիկի» դեմ խաղում նորամուտն է վերջինիս կազմում նորամուտն է նշել Շոտլանդիայի ֆուտբոլի հավաքականում։ Մրցաշրջանի արդյունքներով ակումբը դուրս է մնացել էլիտայից։ 2016 թվականի մայիսի 1-ին հարազատ «Ռեյնջերսի» դեմ խաղում խփել է իր առաջին գոլը «Սենտ Միրենի» կազմում։ 2018 թվականի սկզբին 4,5 տարվա պայմանագիր է կնքել «Սելտիկի» հետ, սակայն ևս կես տարի մնացել է Սենթ «Միրենում» և օգնել է ակումբին դուրս գալ էլիտա՝ խփելով 14 գոլ։ Սեպտեմբերին «Կիլմարնոկի» դեմ խաղում նորամուտն է նշել «կելտերի» կազմում։ 2019 թվականի հունվարի 31-ին մրցաշրջանի ավարտից առաջ վարձավճարով տեղափոխվել է անգլիական Լիգայ 1-ի «Սանդերլենդ» ակումբ։

2020 թվականի հունվարի 31-ին տեղափոխվել է ամերիկյան «Ինտեր Մայամի» ակումբ՝ ՄԼՍ լիգայի նորեկ։ Մարտի 1-ին մասնակցել է 2020 թվականի մրցաշրջանի մեկնարկային տուրի «Լոս Անջելեսի» դեմ խաղին, որը «Ինտեր Մայամիի» համար դարձել է նորամուտը ՄԼՍ-ում։ Սեպտեմբերի 9-ին «Ատլանտա Յունայթեդի» դեմ խաղում առաջին գոլերն է խփել «Ինտեր Մայամիի» կազմում՝ դառնալով դուբլի հեղինակ։ 2020 թվականի մրցաշրջանի արդյունքներով ճանաչվել է ակումբի ամենաարժեքավոր ֆուտբոլիստը։ 2021 թվականի մարտի 8-ին երկարաձգել է պայմանագիրը «Ինտեր Մայամիի» հետ։

2021 թվականի դեկտեմբերի 12-ին ձեռք է բերել «Նյու Յորք Ռեդ Բուլզը» 1,2 միլիոն դոլարով ընդհանուր բաշխիչ միջոցներով։ «Ռեդ Բուլսի» կազմում նորամուտն է նշել 2022 թվականի փետրվարի 26-ին «Սան Խոսե Էրթքվեյքսի» դեմ մրցաշրջանի մեկնարկային տուրի խաղում՝ աչքի ընկնելով գոլային փոխանցմամբ։ Մարտի 5-ին «Տորոնտոյի» դեմ խաղում խփել է առաջին գոլերը «Ռեդ Բուլսի» կազմում՝ հեթ-տրիկ ձևակերպելով, ինչի համար ճանաչվել է ՄԼՍ-ի շաբաթվա խաղացող։ 2022 թվականի մրցաշրջանի արդյունքներով ճանաչվել է ակումբի ամենաարժեքավոր ֆուտբոլիստ։ 2023 թվականի հունվարի 13-ին «Նյու Յորք Ռեդ Բուլզի» հետ կնքել է նոր եռամյա պայմանագիր մինչև 2025 թվականի մրցաշրջանի ավարտը՝ 2026 թվականի մրցաշրջանի երկարաձգման տարբերակով։

## Միջազգային կարիերա
2018 թվականի մայիսի 29-ին Պերուի հավաքականի դեմ ընկերական խաղում նորամուտն է նշել Շոտլանդիայի հավաքականի կազմում, երկրորդ խաղակեսում փոխարինման դուրս գալով Մեթ Ֆիլիպսի փոխարեն։

2024 թվականի հունիսին ընդգրկվել է Գերմանիայի 2024 թվականի Եվրոպայի առաջնության հայտացուցակում։

## Ձեռքբերումներ
; Թիմային 
;  «Սելտիկ»
* Շոտլանդական լիգայի գավաթի գավաթակիր՝ 2019/20

## Ծանոթագրություններ

## Արտաքին հղումներ
* 
* 
* 
* 
* Профиль на сайте ''sports.ru''

Կատեգորիա:Անգլիական ֆուտբոլի լիգայի խաղացողներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Սենտ Միրենի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի հարձակվողներ
Սանգրուր

**Սանգրուր** (,  ), քաղաք Հնդկաստանի Փենջաբ նահանգի հարավում։ Սանգրուր շրջանի վարչական կենտրոնը։

## Ընդհանուր տեղեկություն
Ընկած է Լուդհիանա քաղաքից 80 կմ հարավ և Պատիալա քաղաքից 48 կմ արևմուտք, ծովի մակարդակից 231 մ բարձրության վրա։ Կարևոր տրանսպորտային հանգույց է: Կլիման բավականին չոր և շոգ է։ Մուսոնների սեզոնը տևում է հուլիսի կեսերից մինչև սեպտեմբեր։ Տնտեսության հիմքը հողագործությունն ու անասնապահությունն է։ Տեսարժան վայրերը ներառում են մի շարք կրոնական շինություններ, այդ թվում՝ գուրուդվարաներ և հինդուական տաճարներ:

## Բնակչություն
Բնակչության թվաքանակը 2001 թվականի մարդահամարի տվյալներով եղել է 78  717 (42 407 տղամարդ և 36 310 կին), 2011 թվականի մարդահամարի տվյալներով՝ 88&nbsp;043։ Բնակչության գրագիտության մակարդակը կազմում է 72%, ինչը բարձր է համահնդկական միջինից 59,5%:*Աղբյուր՝*

## Կլիմա

## Պատկերասրահ

Sangrur.JPG
Rajrajeshwari Temple, Sangrur.jpg|Ռաջրաջեշվարի տաճարը
Canada Farm House - panoramio.jpg|«Կանադա» ագարակատունը


## Ծանոթագրություններ

## Արտաքին հղումներ
* Sangrur BSNL Telephone Directory 
* Սանգրուր շրջանի պաշտոնական կայք

Կատեգորիա:Հնդկաստանի քաղաքներ
Լփիններ

**Լփիններ** (, ), պատմական ցեղ Հարավային Կովկասում։ Հիշատակվում են հայկական, հունա-հռոմեական և արաբական աղբյուրներում։ 

Ըստ Պլինիոս Ավագի՝ լփինները () գտնվում էին սիլվերից () հարավ, անմիջապես դիդուրների () կողքին և Աղվանքի սահմանի մոտ:  Նրանց գլխավոր բնակավայրը կամ մայրաքաղաքը հիշատակվում է հայկական աղբյուրներում «Լփնաց քաղաք» անունով և «Լուբիոն գյուղ» () անունով Կլավդիոս Պտղոմեոսի մոտ։ Լփինները, հավանաբար, ցեղակից են եղել Աղվանքի ցեղերին։ Հնարավոր է, որ նրանք կազմել են Աղվանքի 26 բաղկացուցիչ ցեղերից մեկը։ Որոշ ուսումնասիրողների կարծիքով «Լփինք» անունը հանդիսանում է Alban կամ «աղուան» անունի խաթարված կամ կրճատված ձևը։

Ագաթանգեղոսի՝ Հայոց թագավոր Խոսրովի և առաջին սասանյան արքաների միջև պատերազմի մասին կիսաառասպելական պատումում ասվում է, որ լփինները մասնակցել են պատերազմին հայերի կողմից։ Զենոբ Գլակի առասպելական պատումում հիշատակվում է 4-րդ դարի լփինների թագավոր՝ Ռեգես անունով։ Լփինները Վիրքի, Աղվանքի և Մեծ Հայքի հետ միասին ընդունել են քրիստոնեությունը։ Ըստ «Պատմություն Աղվանից աշխարհի» երկում պահպանված մի ավանդության, լփիններին քրիստոնեություն է քարոզել Թադեոս առաքյալի աշակերտ Եղիշեն։

## Ծանոթագրություններ


Կատեգորիա:Աղվանք
Բժշկասենյակ

**Բժշկասենյակ**, բժշկական հաստատություն, որտեղ մեկ կամ մի քանի բժիշկներ, սովորաբար ընդհանուր պրակտիկայի բժիշկներ(GP), ընդունում և բուժում են հիվանդներին:

## Նկարագրություն
Բժշկասենյակները ամբուլատոր խնամքի հիմնական վայրն են, և հաճախ առաջինն են, որտեղ հիվանդ մարդը կարող է դիմել բուժօգնություն ստանալու նպատակով, բացառությամբ արտակարգ իրավիճակների, որի դեպքում կարելի է դիմել հիվանդանոցի շտապ օգնության բաժանմունք:

Զարգացած երկրներում, որտեղ առողջապահական ծառայությունները որոշակի ձևով երաշխավորված են պետության կողմից, բժիշկների մոտ բժշկական այցելությունների մեծ մասը տեղի է ունենում նրանց սենյակներում: Միացյալ Նահանգներում, որտեղ դա այդպես չէ, շատ մարդիկ, ովքեր չեն կարող իրենց թույլ տալ առողջության ապահովագրություն կամ այցելություններ բժշկին, պետք է այցելեն անվճար կամ ցածր գնով կլինիկաներ կամ էլ դիմեն շտապ օգնության բաժանմունք: 
մինի|303x303փքս
մինի|301x301փքս
Առողջ մարդիկանց մեծ մասը բժիշկներին այցելում է տարին մեկ անգամ առաջարկվող ֆիզիկական հետազոտության շրջանակներում: Այս քննությունը սովորաբար բաղկացած է այնպիսի տեղեկությունների հավաքումից, ինչպիսիք են  արյան ճնշումը, սրտի հաճախությունը, քաշը և հասակը, ինչպես նաև ստուգում են մարմնի  ցանկացած անկանոնություն և հիվանդության նշաններ: Բժիշկները նաև կհարցնեն բուժառուներին հոգեկան առողջության հետ կապված ցանկացած խնդրի մասին, որոնք նրանք կարող են ունենալ, և կարող են նրանց ուղղորդել հոգեբույժի մոտ՝ հետագա հետազոտության նպատակով: Եթե կան այլ առողջական խնդիրներ, որոնք պետք է լուծվեն բժշկի կողմից, օրինակ՝ սրտաբանի կողմից, ուղեգիր կտրվի:

Բժշկական սենյակի անձնակազմը սովորաբար բաղկացած է բուժքույրերից, ընդունարանի աշխատակիցներից և բժիշկներից: Երբեմն, տարբեր բժշկական մասնագիտությունների բազմաթիվ բժիշկներ կարող են տեղավորվել մեկ շենքում, ինչը թույլ է տալիս հեշտ ուղղորդումներ կատարել:

## Հարմարություններ
Բժիշկասենյակները կարող են լինել հասարակից մինչև շքեղ: Հիմնական սենյակը սովորաբար բաղկացած է սպասասրահից և զննման սենյակից: Զննման սենյակները սովորաբար պարունակում են հետազոտման սեղան, որի վրա հիվանդը նստում կամ պառկում է, և տարբեր սարքավորումներ: Զննման սենյակում ներառվում են՝

մինի|304x304փքս
մինի

## Ծանոթագրություններ

## Տես նաև
Երեք հոդված «The Doctor's Office»  ''Modern American History ամսագրում:''

Կատեգորիա:Առողջապահական հաստատություններ
Կատեգորիա:Առողջապահություն
Կատեգորիա:Առողջության հետազոտություն
Կատեգորիա:Բժշկություն
ՆովԷյր

**ՆովԷյր (ՆՈՎԷՅՐ ՍՊԸ)**, հայկական ավիաընկերություն։

## Պատմություն
Ավիաընկերությունը հիմնադրվել է 2020 թվականի հոկտեմբերի 23-ին՝ որպես Atlantis Armenian Airlines-ի դուստր ձեռնարկություն։

## Ուղղություններ

## Նավատորմ
մինի|Let L-410 ինքնաթիռը

## Ծանոթագրություններ


Կատեգորիա:Հայկական ավիաընկերություններ
Տոմաշ Գոլեշ

**Տոմաշ Գոլեշ** (, ), չեխ ֆուտբոլիստ, «Սլավիա Պրահա» ակումբի և Չեխիայի ազգային հավաքականի աջ պաշտպան և կիսապաշտպան: Եվրոպայի երկու առաջնությունների մասնակից (2020 և 2024):

## Ակումբային կարիերա
Ֆուտբոլային կարիերան սկսել է համանուն քաղաքի 5-րդ դիվիզիոնի «Պոլիչկա» ակումբում, 2008 թվականին տեղափոխվել է «Հրադեց-Կրալովե» ակումբ։ 2011/12 մրցաշրջանի գարնանային մասում նա մտել է առաջին թիմ։

Չեխիայի առաջին լիգայում նորամուտը նշել է 2012 թվականի փետրվարի 18-ին Լիբերեցի «Սլովանի» դեմ 17-րդ տուրի խաղում, որտեղ խաղացել է 45 րոպե։ Հանդիպումն ավարտվել է «Սլովանի» հաղթանակով՝ 3:1 հաշվով։ Գոլերի հաշիվը բացել է 2012 թվականի օգոստոսի 26-ին Օստրավայի «Բանիկի» հետ խաղում՝ գոլ խփելով խաղի 55-րդ րոպեին, սակայն «Հրադեց-Կրալովեն» չի կարողացել պահել հաշիվը, և հանդիպումն ավարտվել է 1:1 հաշվով։

2017-ի հուլիսին նա վարձավճարով գնացել է «Յաբլոնեց» ակումբ՝ հետգնման տարբերակով: Մրցաշրջանի ավարտին «Յաբլոնեցն» օգտվեց այդ տարբերակից, և Գոլեշը պաշտոնապես դարձավ ակումբի խաղացող։

2019 թվականի հունիսին տեղափոխվել է Պրահայի «Սլավիա»՝ ակումբի հետ կնքելով 4 տարվա պայմանագիր։ «Սլավիայի» հետ դարձել է Չեխիայի կրկնակի չեմպիոն և նվաճել Չեխիայի գավաթը։

## Կարիերան հավաքականում
2012-2015 թվականներին խաղացել է երիտասարդական հավաքականում։ 2020 թվականի սեպտեմբերի 7-ին, 27 տարեկան հասակում, Ազգերի լիգայի շրջանակներում անցկացրել է իր առաջին հանդիպումը երկրի գլխավոր հավաքականի կազմում Շոտլանդիայի հավաքականի հետ։ Հանդիպումն ավարտվել է չեխերի պարտությամբ՝ 1:2 հաշվով։ 2020 թվականի հոկտեմբերի 7-ին ընկերական խաղում (2:1) ազգային հավաքականի կազմում խփել է առաջին գնդակը Կիպրոսի դարպասը:

2021 թվականին ընդգրկվել է Եվրո-2020-ի հավաքականի կազմում։ Հունիսի 27-ին 1/8 եզրափակչի խաղում գլխով հաղթական գնդակ է խփել Նիդերլանդների հավաքականի դարպասը (2:0):

### Հավաքականում ելույթների վիճակագրությունը
*2024 թվականի հունիսի 27-ի դրությամբ*

## Ձեռքբերումներ
**«Սլավիա Պրահա»**
* **Չեխիայի չեմպիոն** (**2**)՝ 2019/20, 2020/21
* **Չեխիայի գավաթակիր՝** 2020/21

## Ծանոթագրություններ

## Արտաքին հղումներ
* Профиль на официальном сайте «Славии» 
* Профиль на сайте Футбольной ассоциации Чехии 
* Профиль на официальном сайте Первой лиги 

Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Սլավիա Պրահայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Պավել Շուլց

**Պավել Շուլց** (, ), չեխ ֆուտբոլիստ, «Վիկտորիա Պլզեն» ակումբի և Չեխիայի հավաքականի կիսապաշտպան։  2024 թվականի Եվրոպայի առաջնության մասնակից։

## Ակումբային կարիերա
Շուլցը Պլզենի «Վիկտորիայի» սան է։ 2019 թվականի սկզբին ֆուտբոլիստը վարձավճարով տեղափոխվել է «Վիսոչինա»։  «Զնոյմոյի» դեմ խաղում նա նորամուտը նշել է Չեխիայի առաջին դիվիզիոնում։ Ապրիլի 5-ին «Վարնսդորֆի» դեմ խաղում Պավելը խփեց իր առաջին գոլը «Վիսոչինայի» կազմում։ 2019 թվականի ամռանը Շուլցը վարձակալվել է «Օպավայի» կողմից։ Հուլիսի 14-ին Չեսկե-Բուդեյովիցեի «Դինամոյի» դեմ խաղում նա իր նորամուտն է նշել Առաջին լիգայում։ 2020 թվականի սկզբին Շուլցը վարձավճարով միացավ «Դինամոյին»։ Փետրվարի 14-ին «Մլադա-Բոլեսլավի» դեմ խաղում նա նորամուտը նշել է նոր թիմում։ Հունիսի 10-ին «Տեպլիցեի» դեմ խաղում Պավելը խփեց իր առաջին գոլը «Դինամոյի» կազմում։ 2021 թվականի սկզբին Շուլցը վերադարձել է «Վիկտորիա»։ Հունվարի 17-ին «Պրշիբրամի» դեմ խաղում նա նորամուտը նշել է հիմնական կազմում։ Փետրվարի 14-ին «Մլադա-Բոլեսլավ»-ի դեմ խաղում Պավելը խփեց իր առաջին գոլը «Վիկտորիայի» կազմում։

2022 թվականի ամռանը Շուլցը վարձակալվել է «Յաբլոնեց» ակումբի կողմից։ Հուլիսի 31-ին «Բոհեմիանս 1905»-ի դեմ խաղում նա իր նորամուտն է նշել նոր թիմում։ Հոկտեմբերի 29-ին իր նախկին ակումբի՝ «Դինամոյի» դեմ խաղում Պավելը խփեց իր առաջին գոլը «Յաբլոնեցի» կազմում։

## Միջազգային կարիերա
2023 թվականին Շուլցը Չեխիայի երիտասարդական հավաքականի կազմում Ռումինիայում և Վրաստանում մասնակցել է Եվրոպայի երիտասարդական առաջնությանը: Մրցաշարում նա մասնակցել է Անգլիայի, Գերմանիայի և Իսրայելի թիմերի դեմ խաղերին։

2024 թվականի մարտի 22-ին Նորվեգիայի հավաքականի դեմ ընկերական խաղում նորամուտը նշել է երկրի գլխավոր հավաքականում։ Չեխիան հաղթել է 2:1 հաշվով։

## Հավաքականում ելույթների վիճակագրությունը
*2024 թվականի հունիսի 27-ի դրությամբ*

## Ծանոթագրություններ

## Արտաքին հղումներ
* Профиль на сайте «Виктории» 
* Профиль на сайте Футбольной ассоциации Чехии 
* Профиль на сайте Первой лиги Чехии 

Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Վիկտորիա Պլզենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ
Ժալա Ահմեդովա

**Ժալա Ֆարհադ ղըզը Ահմեդովա** (, ), ԱՀ Միլի Մեջլիսի 6-րդ գումարման պատգամավոր, Համաշխարհային Ալպագուտ ֆեդերացիայի նախագահ, Ադրբեջանի աուտիզմի ասոցիացիայի նախագահ, Թուրքական պետությունների աուտիզմի ֆեդերացիայի գլխավոր քարտուղար, Պարալիմպիկ կոմիտեի կոլեգիայի անդամ, Կանանց զարգացման և կրթության աջակցության հասարակական միության խորհրդի պատվավոր անդամ, ադրբեջանական արյան դոնորության զարգացման կենտրոնի խորհրդի պատվավոր անդամ, Սևծովյան տնտեսական համագործակցության կազմակերպության խորհրդարանական վեհաժողովի անդամ, Անկախ Պետությունների Համագործակցության պետությունների միջխորհրդարանական վեհաժողովի խորհրդի անդամ, Ադրբեջան-Էստոնիա միջխորհրդարանական հարաբերությունների աշխատանքային խմբի ղեկավար։

## Կենսագրություն
Ահմադովա Ժալան ծնվել է 1981 թվականի ապրիլի 23-ին Բաքվում։ Ավարտել է Ադրբեջանի միջազգային համալսարանի իրավաբանական ֆակուլտետը՝ ստանալով բակալավրի աստիճան։  Ավարտել է Բաքվի պետական համալսարանի միջազգային իրավունքի ֆակուլտետը՝ ստանալով մագիստրոսի կոչում։ Գերազանցությամբ ավարտել է ԱՀ Նախագահին առընթեր պետական կառավարման ակադեմիայի պետական և մունիցիպալ կառավարման ֆակուլտետը։

## Հասարակական-քաղաքական գործունեություն
* 2018 թվականին - "Wing Chun Martial Arts Federation"ի հիմնադիրներից և փոխնախագահներից մեկը,
* 2022 թվականին - ընտրվել է Ադրբեջանի աուտիզմի ասոցիացիայի փոխնախագահ,
* 2022 թվականին - Թուրքիայի Պետությունների աուտիզմի ֆեդերացիայի գլխավոր քարտուղար,
* 2022 թվականին - Համաշխարհային Ալպագուտ (Թուրանյան մարտարվեստ) ֆեդերացիայի նախագահ,
* 2023 թվականին - Պարալիմպիկ կոմիտեի խորհրդի անդամ,
* 2023 թվականին - Ադրբեջանի աուտիզմի ասոցիացիայի նախագահ,
* 2023 թվականին - «Աջակցություն կանանց զարգացմանը և կրթությանը» հասարակական միության տնօրենների խորհրդի պատվավոր անդամ,
* 2024 թվականին - Ադրբեջանի արյան դոնորության զարգացման կենտրոնի խորհրդի պատվավոր անդամ:

## Ծանոթագրություններ
Պալացցո Ֆալիեր

**Պալացցո Ֆալիեր** (), Վենետիկի հնագույն պալացցոներից (*պալատ*) մեկը, գտնվում է Կանարեջո պատմական շրջանում։

Կառուցվել է 11-րդ դարում վենետո-բյուզանդական ոճով։ Հայտնի է նրանով, որ այստեղ է ապրել Վենետիկի 55-րդ դոժ Մարինո Ֆալերը, որը հեղաշրջման փորձի համար մահապատժի է ենթարկվել 1355 թվականին։

## Պատմություն
Պալատը կառուցվել է 11-րդ դարում, սակայն որոշ ժամանակ անց ավերվել է հրդեհից։ Այնուհետև այն վերականգնվել է 1105 թվականին։ Ավելի ուշ պալատը բազմիցս վերակառուցվել է։ Ներկայումս շենքի առաջին հարկում հյուրանոց է։

## Պատկերասրահ

Hotel Antico Doge (7296466256).jpg|Պալատի ֆասադը
Antica doge.JPG|Ֆասադը շենքի մյուս կողմից
Venise2017 (172).jpg|Առաջին հարկը
Venice Italy Venezia - Creative Commons by gnuckx (4933533249).jpg|Առաջին հարկ


## Տես նաև
* Կա’ դա Մոստո
* Վենետիկի պալատների ցանկ

## Ծանոթագրություններ

Կատեգորիա:Վենետիկի պալատներ
Ռիթա Որբերեան

**Ռիթա Որբերեան** (Armenian: Ռիթա Որբերեան) լրագրող, գրող, թարգմանչուհի և հետազոտող։ Նա Լոս Անջելեսի կալիֆոռնյան համալսարանում դասավանդել է արևմտահայերեն։ Նա 1998-ից 2005 թվականներին ԱՄՆ-ի արևմուտքում հիմնադրել է Հայ օգնության միությունը և եղել է գործադիր տնօրեն, իսկ ներկայումս ավագ ադմինիստրատոր է։

## Կյանքն ու ստեղծագործությունը
Ծագումով հայ Ռիթա Որբերեանը ծնվել է Սիրիայի Հալեպ քաղաքում և ավարտել է Կարեն Եպպեի հայկական ավագ դպրոցը։ Նա ուսումը շարունակել է Բեյրութի Սեն Ժոզեֆ համալսարանում, որտեղ սովորել է հայագիտություն։ ԱՄՆ տեղափոխվելուց հետո՝ Որբերեանն անդամագրվել և հետագայում ավարտել է Լոս Անջելեսի կալիֆոռնյան համալսարանը, որտեղ Մերձավոր Արևելքի ուսումնասիրություններում ստացել է արվեստի բակալավրի աստիճան, Մերձարևելյան լեզուների և մշակույթի մագիստրոսի աստիճան, և հայ գրականության և քննադատության ոլորտում դոկտորի աստիճան։ Նրա դիսերտացիան վերնագրված էր՝ «Գրիգոր Զոհրապի ֆեմինիստական ​​ընթերցումը»։ Նա շատ հետաքրքրված էր ֆեմինիստական թեմաներով, որոնց մասին ստեղծել է մի շարք զեկուցումներ և հոդվածներով հանդես է եկել ԱՄՆ-ում և արտերկրի հայկական հրատարակչություններում։ Նա Լոս Անջելեսի կալիֆոռնյան համալսարանում ավագ դասախոս է եղել տասնյոթ տարի՝ 1983-ից 2000 թվականներին։

Նա եղել է ակտիկ լրագրող և հոդվածներ է ներկայացրել մի շարք հայկական օրաթերթերի, ինչպիսիք են՝ «Ազդակ»-ը՝ Բեյրութում, «Ազատ օր»-ը՝ Հունաստանում, «Ասպարեզ»-ը՝ Լոս Անջելեսում, «Արձագանք»-ը՝ Կիպրոսում և «Հայրենիք»-ը՝  Ուոթերթաունում։ Նա նաև գրական ստեղծագործություններով իր ներդրումն է ունեցել Բեյրութում գտնվող Բագինում։

Նա 2011 թվականի ապրիլի 7-8-ը Լոս Անջելեսի կալիֆոռնյան համալսարանի Ժամանակակից հայ գրականության համաշխարհային համաժողովի կազմակերպիչներից էր։

Նա տիրապետում է յոթ լեզվի, դրանք են՝ հայերեն, ֆրանսերեն, արաբերեն, թուրքերեն, անգլերեն, իսպաներեն և ռուսերեն։ Նա թարգմանել է բազմաթիվ հայերեն գրքեր, օրինակ՝ Ճէնիֆըր Սալմասեանի «Ջավախք աշխարհը ձեր հետ է» գիրքը։

Նա նաև Համազգային Մշակութային Միության՝ ԱՄՆ-ի արևմուտքում գտնվող մասնաճյուղի հիմնադիր անդամներից է։

## Ճանաչում
2011 թվականի մարտի 25-ին արժանացել է Սուրբ Մեսրոպ Մաշտոցի շքանշանի, որը Հայաստանի մշակույթի բարձրագույն պարգևն է, Հայ եկեղեցու Արևմտյան Առաջնորդարանի Արքեպիսկոպոսից՝ ի դեմս Մեծի Տանն Կիլիկիո Կաթողիկոսության կաթողիկոս Արամ Ա-ի՝ գրական վաստակի և հայ համայնքի նվիրումի համար։

2002թվականի մարտի 20-ին՝ Ներկայացուցիչների պալատի 107-րդ Կոնգրեսի երկրորդ նստաշրջանի ժամանակ ներկայացուցիչ Ադամ Շիֆը Ռիտա Որբերյանին շնորհեց 27-րդ Կոնգրեսի «Տարվա կին» մրցանակը՝ որպես մարդասիրական և կանանց իրավունքների ջատագով իր նվաճումների համար։

«*Business Life»* ամսագիրը նրան ճանաչել և արժանացրել է «Նվաճումների կին» տիտղոսին։

## Ծնոթագրություններ